84 Euroopa Liidu Teataja 04/7. kd 32004R0830 29.4.2004 EUROOPA LIIDU TEATAJA L 127/31 NÕUKOGU MÄÄRUS (EÜ) nr 830/2004, 26. aprill 2004, protokolli sõlmimise kohta, millega määratakse kindlaks Euroopa Majandusühenduse ning Guinea Vabariigi valitsuse vahelises Guinea rannikuvetes kalastamise kokkuleppes « sätestatud kalapüügivõimalused ja rahaline toetus ajavahemikuks 1. jaanuarist 2004 kuni 31. detsembrini 2008 EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 37 koostoimes artikli 300 lõikega 2 ja artikli 300 lõike 3 esimese lõiguga, võttes arvesse komisjoni ettepanekut, võttes arvesse Euroopa Parlamendi arvamust (!) ning arvestades järgmist: (1) — Vastavalt Euroopa Majandusühenduse ja Guinea Vabariigi valitsuse vahelise Guinea rannikuvetes kalastamise kokku- leppe (“kokkulepe”) (2) artikli 15 teisele lõigule on kokku- leppe mõlemad pooled pidanud läbirääkimisi, et määrata kindlaks muudatused või täiendused, mis kokkuleppes tuleb teha selle juurde kuuluva protokolli kohaldamisaja lõpus. (2) Läbirääkimiste tulemusena parafeeriti 27. juunil 2003. aas- ta] uus protokoll, millega määratletakse eespool mainitud kokkuleppes sätestatud kalapüügivõimalused ja rahaline toetus ajavahemikuks 1. jaanuarist 2004 kuni 31. det- sembrini 2008. (3) Kokkuleppekohase tavapärase kalapüügivõimaluste jaota- mise alusel tuleks määratleda liikmesriikide kalapüügivõi- maluste jaotamise meetod. (4) Kõnealuse protokolli heakskiitmine on kooskõlas ühen- duse huvidega, ON VASTU VÕTNUD KÄESOLEVA MÄÄRUSE: Artikkel 1 Käesolevaga kiidetakse ühenduse nimel heaks protokoll, millega määratletakse Euroopa Majandusühenduse ja Guinea Vabariigi valitsuse vahelises Guinea rannikuvetes kalastamise kokkuleppes sätestatud kalapüügivõimalused ja rahaline toetus ajavahemikuks 1. jaanuarist 2004 kuni 31. detsembrini 2008. Protokolli tekst on lisatud käesolevale määrusele. (1) Arvamus on esitatud 1. aprillil 2004 (Euroopa Liidu Teatajas seni avaldamata). (2) EÜTL111, 27.4.1983, lk 1. Artikkel 2 1. Protokollis sätestatud kalapüügivõimalused jaotatakse liikmes- riikide vahel järgmiselt: a) krevetipüük: — Hispaania: 1 050 brutoregistertonni, — Portugal: 300 brutoregistertonni, — Kreeka: 150 brutoregistertonni; b) tuunipüügiseinerid: — Prantsusmaa: 17 laeva, — Hispaania: 17 laeva; c) tuunipüügi ritvõngelaevad: — Prantsusmaa: 7 laeva, — Hispaania: 7 laeva; d) mailipüügilaevad: — Hispaania:8, — Portugal: 1. 2. Protokollis sätestatud kalapüügivõimalused kalade ja peajalg- sete püügi osas jaotatakse liikmesriikide vahel järgmiselt: — Hispaania: 844 brutoregistertonni — Itaalia: 750 brutoregistertonni — Kreeka: 906 brutoregistertonni 3. Kui alates 2005. aastast suurendatakse kalapüügivõimalusi võrreldes 2004. aastaga kooskõlas käesoleva protokolli artik- liga 1, siis jaotatakse suurendatud kogused proportsionaalselt ees- pool osutatud kalapüügivõimalustele 2004. aasta kohta. 4. Kui kõnealuste liikmesriikide litsentsitaotlused ei hõlma kõiki protokolliga ettenähtud püügivõimalusi, võib komisjon arvesse võtta teiste liikmesriikide litsentsitaotlusi. Artikkel 3 Käesolev määrus jõustub kolmandal päeval pärast selle avaldamist Euroopa Liidu Teatajas.